Държавен вестник, бр. 19, 2010 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  19
Подмярка „Биологично земеделие“
Специфични декларации по направление „Биологично растениевъдство“
С т. 1 Вие декларирате, че спазвате разпоредбите на чл. 6, ал. 1 и 2 от Закона за опазване на 
земеделските земи, т.е НЕ употребявате пестициди (ПРЗ), минерални, листоподхранващи и микро­
торове, както и биологично активни вещества, които не са получили биологична и токсикологична 
регистрация от специализираните комисии и съвети към Министерството на земеделието и храните, 
Министерството на здравеопазването и Министерството на околната среда и водите, а също и че 
НЕ изгаряте стърнища и други растителни остатъци в земеделските земи. 
С т. 2 Вие декларирате, че сте запознат с изискванията и ще употребявате продукти за расти­
телна защита само ако са разрешени със заповед на министъра на земеделието и храните. Това са 
изискванията на чл. 14, ал. 1 на Закона за защита на растенията.
Ако вече сте предоставили в ДФЗ – РА договор с контролиращо лице през предходна година за 
площите, върху които изпълнявате дейности от направление „Биологично растениевъдство“ и сте 
одобрен за участие по това направление, и този договор е валиден и през текущата година, може 
да отбележите това в т. 3 и да не го предоставяте като специфичен документ. В този случай, ако 
ДФЗ – РА установи, че нямате действащ договор с контролиращо лице за текущата година, може 
да откаже отпускането на финансова помощ или да наложи предвидените за това санкции.
С т. 4 Вие декларирате, че предоставеният в ДФЗ – РА договор и/или анекс/и към договора с 
контролиращото лице за контрол и сертификация на биологичното производство обхваща всички 
земеделски парцели, заявени за подпомагане за дейности по направление „Биологично растениевъд­
ство“. Когато увеличавате одобрената за подпомагане площ, не забравяйте да предоставите анекс 
към договора с контролиращото лице. 
Специфични документи по направление „Биологично растениевъдство“
Всички отбелязани документи трябва да се приложат към заявлението или да се представят 
в ДФЗ – РА до определената крайна дата. Ако отбележите даден документ и не го представите в 
определения срок, то ДФЗ – РА може да откаже подпомагането по направлението. 
· 
Копие от договор с контролиращо лице, одобрено от министъра на земеделието и храните. 
Договорът трябва да е сключен преди 31 декември на предходната година. Ако не е изпълнено 
това условие, ДФЗ – РА няма да допусне за участие парцелите, за които е сключен договор след 
тази дата.
Ако през първата година сте представили договор, не е необходимо отново да го прилагате 
към „Заявлението за плащане“, в случай, че сте декларирали с т. 3 от специфичните декларации, 
че договорът е валиден за текущата година. 
· 
Копие от фитосанитарен (растителен) паспорт за видовете, включени в приложение 5, 
част А на Наредба № 1 за фитосанитарен контрол.  Документът се прилага САМО ако създавате 
през текущата година нови посеви и насаждения от видовете, включени в приложение 5, част 
А на Наредба № 1, и се издава от Регионалната служба за растителна защита (РСРЗ). За Ваше 
улеснение в инструкцията ще намерите списък с растенията и растителните продукти, включени в 
приложение 5, част А от Наредба № 1 за фитосанитарен контрол, които са потенциални носители 
на вредители от значение за цялата Общност и които трябва да бъдат придружавани от фитоса­
нитарен (растителен) паспорт.
· 
Копие от удостоверение за регистрация в официалния регистър за фитосанитарен контрол 
на РСРЗ. Документът се  представя САМО ако през текущата година възнамерявате да отглеждате 
култури, посочени в приложение 5, част А от Наредба № 1 за фитосанитарен контрол. За Ваше 
улеснение в инструкцията ще намерите списък с растенията и растителните продукти, включени в 
приложение 5, част А от Наредба № 1 за фитосанитарен контрол, които са потенциални носители 
на вредители от значение за цялата Общност и които трябва да бъдат придружавани от фитоса­
нитарен (растителен) паспорт.
· 
 Копие от сертификат или писмено доказателство за съответствие на произведените 
растителни продукти с правилата на биологично производство. Сертификатът или писменото до­
казателство се представя в ДФЗ – РА поне веднъж за 5-годишното агроекологично задължение 
и се издава от контролиращото лице. Крайният срок за представяне на документа в ДФЗ – РА е 
30 септември на петата година.
„Писмено доказателство“ е документ, издаван от контролиращо лице на всеки производител 
или  преработвател, който контролират и отговаря на изискванията на Регламент (ЕО) на Съвета 
№ 834/2007 и на Регламент (ЕО) на Съвета № 889/2008 в областта на своята дейност. Писменото 
доказателство е изготвено съгласно образеца в Приложение XII на Регламент (ЕО) на Съвета 
№ 889/2008.